Ex Machina (filem)

Ex Machina ialah sebuah filem psikologi sains fiksyen British 2015 ditulis dan diarahkan oleh Alex Garland. Filem ini dibintangi Domhnall Gleeson, Alicia Vikander dan Oscar Isaac. Filem ini mengutip $38.2 juta di seluruh dunia dan menerima pujian meluas. Ia menerima pencalonan Anugerah Akademi untuk kategori Skrip Asal Terbaik dan Kesan Visual Terbaik. Vikander menerima pencalonan Anugerah Golden Globe untuk kategori Pelakon Wanita Sokongan Terabaik dan Anugerah BAFTA untuk kategori Pelakon Wanita Terbaik dalam Peranan Sokongan serta beberapa anugerah lain.

Plot 
Caleb Smith (Domhnall Gleeson) memenangi sebuah pertandingan yang membolehkannya menghabiskan masa selama seminggu di rumah peribadi CE0 syarikatnya, Nathan Bateman (Oscar Isaac). Apabila tiba di sana, Caleb mempelajari bahawa dia telah dipilih untuk menjadi komponen manusia dalam sebuah ujian Turing untuk menentukan keupayaan dan kesedaran sebuah robot yang mempunyai wajah seperti manusia, Ava (Alicia Vikander).

Pelakon 
 Domhnall Gleeson sebagai Caleb Smith
 Alicia Vikander sebagai Ava
 Oscar Isaac sebagai Nathan Bateman
 Sonoya Mizuno sebagai Kyoko
 Symara A. Templeman sebagai Jasmine
 Elina Alminas sebagai Amber
 Gana Bayarsaikhan sebagai Jade
 Tiffany Pisani sebagai Katya
 Claire Selby sebagai Lily
 Corey Johnson sebagai Jay

Produksi

Penggambaran 
Penggambaran mengambil tempat selama empat minggu pada tahun 2013 di Studio Pinewood dan dua minggu di Hotel Juvet Landscape, Valldalen, Norway. Ia difilemkan dalam digital pada resolusi 4K. Babak pembukaan di pejabat dirakam di Ibu Pejabat Bloomberg, Dataran Finsbury, London.

Muzik 

Skor muzik untuk Ex Machina dicipta oleh Ben Salisbury dan Geoff Barrow yang sebelum ini bekerja bersama Garland untuk Dredd (2012). Sebuah album runut bunyi dikeluarkan secara digital pada 20 Januari 2015. Lagu tambahan ditampilkan dalam filem ini termasuk:
"Enola Gay" oleh Orchestral Manoeuvres in the Dark
"Get Down Saturday Night" oleh Oliver Cheatham
"Husbands" oleh Savages
"Bunsen Burner" oleh Cuts
"Piano Sonata No 21 D. 960 in B-flat Major" (first movement) dicipta oleh Franz Schubert, dipersembahkan oleh Alfred Brendel
"Unaccompanied Cello Suite No 1 in G Major BWV 1007 – Prelude", dicipta oleh J.S. Bach, dipersembahkan oleh Yo-Yo Ma
Lagu tema untuk Ghostbusters disenaraikan pada tajuk akhir, dikredit sebagai "words and music by Ray Erskine Publishing Limited".

Tayangan 

Ex Machina ditayangkan di United Kingdom pada 21 Januari 2015 melalui Universal Pictures. Ia membuat kutipan sebanyak $38.2 juta di seluruh dunia.

Penerimaan

Penerimaan kritis 

Ex Machina menerima pujian meluas untuk penulisan, lakonan, arahan, atmosfera, kesan istimewa dan skornya. Di laman web Rotten Tomatoes, filem ini mendapat rating 92% berdasarkan 221 ulasan dengan purata rating 8/10. Di Metacritic, filem ini mendapat skor 78 daripada 100, berdasarkan 42 pengkritik, menunjukkan "ulasan amnya menggalakkan".

Anugerah 
Ex Machina menerima banyak pencalonan dan memenangi beberapa anugerah. Di Anugerah BAFTA, filem ini menerima lima pencalonan termasuk Pelakon Wanita Terbaik dalam Peranan Sokongan untuk Alicia Vikander. Di Anugerah Akademi ke-88, filem ini menerima dua pencalonan untuk kategori Lakon Layar Asal Terbaik dan memenangi kategori Kesan Visual Terbaik.

Rujukan

Pautan luar 

 
 
 
 

Filem 2015
Filem United Kingdom
Filem cereka sains United Kingdom
Filem ngeri United Kingdom
Filem bahasa Inggeris
Filem terbitan Pinewood Studios
Filem terbitan  Film4 Productions
Filem terbitan Universal Pictures
Filem terbitan A24 Films